# สมเด็จพระราชินีมาตีลด์แห่งเบลเยียม
สมเด็จพระราชินีมาตีลด์แห่งเบลเยียม (; พระราชสมภพ: 20 มกราคม พ.ศ. 2516) หรือพระนามเดิมว่า มาตีลด์ มารี คริสตียาน กีแลน ดูว์เดอแกม ดาโก (Mathilde Marie Christiane Ghislaine d'Udekem d'Acoz) เป็นสมเด็จพระอัครมเหสีในสมเด็จพระราชาธิบดีฟีลิปแห่งเบลเยียม ทรงมีเชื้อสายสืบแต่สกุลขุนนางของโปแลนด์M.J. Miankowski, Genealogia potomków Sejmu Wielkiego: Anna Maria Komorowskaสารคดีพิเศษ: ๒๕ พระราชอาคันตุกะ พระองค์เป็นพระราชินีพระองค์แรกที่ถือสัญชาติเบลเยียม ภายหลังจากการขึ้นครองราชย์ของพระราชสวามี

 พระราชประวัติ 
สมเด็จพระราชินีมาตีลด์ เสด็จพระราชสมภพเมื่อวันที่ 20 มกราคม พ.ศ. 2516 เป็นธิดาคนแรกจากบุตรทั้งห้าคนของเคานต์ปาทริก ดูว์เดอแกม ดาโกRTL Info - 'Le père de la princesse Mathilde est mourant'  Vader prinses Mathilde ligt op sterven  กับเคาน์เตสอันนา มารียา (สกุลเดิม คอมอรอฟสกา) พระชนกเป็นบุตรของบารอนชาร์ล ดูว์เดอแกม ดาโก มีเชื้อสายวอลลูน ส่วนพระชนนีเป็นพระธิดาของเคานต์มีคาเอล คอมอรอฟสกี กับเจ้าหญิงโซเฟีย ซาพีฮาแห่งกราชิตชึน

พระองค์มีพระพี่น้อง 5 คน โดยมีพระองค์เป็นบุตรคนโต มีพระอนุชาและพระขนิษฐา ได้แก่
 นางสาวมารี-อาลิกซ์ ดูว์เดอแกม ดาโก (16 กันยายน พ.ศ. 2517 – เมษายน พ.ศ. 2540)
 มาร์กราวีน เอลีซาแบ็ต ปัลลาวีชีนี (17 มกราคม พ.ศ. 2520) สมรสกับมาร์กราฟอัลฟอนโซ ฟอน ปัลลาวีชีนี มีบุตรด้วยกันสองคน
 บารอเนสเอแลน ยานเซน (22 กันยายน พ.ศ. 2522) สมรสกับบารอนนีกอลา ยานเซน มีธิดาหนึ่งคน
 เคานต์ชาร์ล-อ็องรี ดูว์เดอแกม ดาโก (13 พฤษภาคม พ.ศ. 2528)

พระองค์ตรัสภาษาฝรั่งเศส ดัตช์ อังกฤษ และอิตาลีได้ แม้ว่าจะทรงสืบเชื้อสายโปแลนด์มาจากพระชนนี แต่พระชนนีมิได้สอนภาษาโปแลนด์แก่พระองค์ ด้วยเห็นว่าไม่สำคัญนัก พระองค์จึงทราบเพียงคำในภาษาโปแลนด์ไม่กี่คำWprost Weekly, The Polish-Belgian Queen (Krolowa polsko-belgijska) 21 December-28, 2008

พระองค์มีพระจริยวัตรนุ่มนวลงดงาม เรียบง่าย และเป็นกันเองกับประชาชนโดยทั่วไป ชาวเบลเยียมเห็นด้วยว่าสมเด็จพระราชาธิบดีฟีลิปทรงสนพระทัยประกอบพระราชกรณียกิจมากขึ้น

การศึกษา
ทรงสำเร็จการศึกษาระดับมัธยมต้นสถาบันเวียร์ฌฟีแดล (Institut de la Vierge Fidèle) ต่อมาทรงสำเร็จการศึกษาหลักสูตรการฝึกอรรถบำบัด (เกียรตินิยม) จากสถาบันเสรีมารี ฮัปส์ (Institut Libre Marie Haps) ที่กรุงบรัสเซลส์ ช่วง พ.ศ. 2534–2537

สมเด็จพระราชินีมาตีลด์ทรงงานเป็นนักอรรถบำบัด ช่วง พ.ศ. 2538–2542 ภายหลังทรงเข้าศึกษาในระดับอุดมศึกษาสาขาจิตวิทยา มหาวิทยาลัยคาทอลิกแห่งลูแวง และได้รับปริญญาบัตร (เกียรตินิยม) ใน พ.ศ. 2545

 อภิเษกสมรส 
thumb|พระราชสวามีและพระองค์ ขณะเสด็จไปในงานอภิเษกสมรสของมกุฎราชกุมารีวิกตอเรีย กับดาเนียล เวสต์ลิง
กษัตริย์ฟีลิปและพระองค์ทรงหมั้น และได้เสกสมรสกันเมื่อวันที่ 4 ธันวาคม พ.ศ. 2542 ทรงจดทะเบียนสมรสที่ศาลาว่าการกรุงบรัสเซลส์ และทำพิธีทางศาสนาที่มหาวิหารแซ็งมีเชลและแซ็งกูดูลา พระองค์ทรงได้รับการสถาปนาเป็น เจ้าหญิงแห่งเบลเยียม เมื่อวันที่ 8 พฤศจิกายน พ.ศ. 2542 (ประกาศเมื่อวันที่ 13 พฤศจิกายน และมีผลตั้งแต่วันที่ 9 ธันวาคมปีเดียวกันนั้น) ทั้งสองมีพระโอรสและพระธิดา 4 พระองค์ คือ นิตยสาร WhO? - คิมหันต์บันเทิงของเจ้ายุโรป Royal Summer:Denmark/Belgium/Dutch/Spain
 เจ้าหญิงเอลีซาแบ็ต เตแรซ มารี เอแลน (ประสูติ 25 ตุลาคม พ.ศ. 2544)
 เจ้าชายกาบรีแยล โบดวง ชาร์ล มารี (ประสูติ 20 สิงหาคม พ.ศ. 2546)
 เจ้าชายแอมานุแอล เลออปอล กีโยม ฟร็องซัว มารี (ประสูติ 4 ตุลาคม พ.ศ. 2548)
 เจ้าหญิงเอเลออนอร์ ฟาบียอลา วิกตอรียา อาน มารี (ประสูติ 16 เมษายน พ.ศ. 2551)

พระองค์เป็นแม่ทูนหัวของเจ้าหญิงอะเลกซียาแห่งเนเธอร์แลนด์และเจ้าหญิงอิซาเบลลาแห่งเดนมาร์ก

พระราชกรณียกิจ
ในฐานะที่พระองค์เป็นพระบรมวงศานุวงศ์ พระองค์ได้ประกอบพระกรณียกิจและได้อุปถัมภ์องค์กรการกุศลหลายรายการ ทั้งนี้พระองค์มีส่วนร่วมในสภาเศรษฐกิจโลก พระองค์ได้ตั้งกองทุนขึ้นใน พ.ศ. 2544 เพื่อส่งเสริมดูแลบุคคลที่มีความเสี่ยง และรางวัลประจำปีแก่ผู้ที่ทำงานเป็นอย่างดีPrincess Mathilde Fund http://www.monarchie.be/monarchy-today/royal-initiatives/princess-mathilde-fund เป็นต้นว่า การศึกษา สุขภาพสตรี และการปกป้องสตรีจากความรุนแรงPrix Princess Mathilde (French) http://www.kbs-frb.be/call.aspx?id=209800&LangType=2060

ตั้งแต่ พ.ศ. 2552 พระองค์ทรงได้รับการแต่งตั้งเป็นประธานกิตติมศักดิ์ของยูนิเซฟเบลเยียม โดยทรงหน้าที่พิเศษเป็นผู้แทนองค์การอนามัยโลกเพื่อสร้างภูมิคุ้มกันWHO/Europe press release http://www.euro.who.int/en/what-we-publish/information-for-the-media/sections/latest-press-releases/princess-mathilde-of-belgium-to-visit-albania-as-who-special-representative-focus-on-frontline-health-workers-and-immunization 

พระองค์และพระราชสวามีนำผู้แทนทางเศรษฐกิจไปยังสหรัฐอเมริกาใน พ.ศ. 2554 และประเทศเวียดนามใน พ.ศ. 2555สถานีวิทยุเวียดนาม ภาคภาษาไทย - มกุฎราชกุมารฟีลิปพร้อมด้วยเจ้าหญิงมาธิลด์แห่งเบลเยียมเสด็จเยือนเวียดนาม

พระเกียรติยศ
พระอิสริยยศ

 นางสาวมาตีลด์ ดูว์เดอแกม ดาโก (20 มกราคม พ.ศ. 2516 — 8 พฤศจิกายน พ.ศ. 2542)
 เฮอร์รอยัลไฮนิส เจ้าหญิงมาตีลด์แห่งเบลเยียม, ดัชเชสแห่งบราบันต์ และเคาน์เตสแห่งดูว์เดอแกม ดาโก (8 พฤศจิกายน พ.ศ. 2542 — 21 กรกฎาคม พ.ศ. 2556)
 เฮอร์มาเจสตี สมเด็จพระราชินีมาตีลด์แห่งชาวเบลเยียม (21 กรกฎาคม พ.ศ. 2556 — ปัจจุบัน)

หลังการอภิเษกสมรส พระชนก และพระปิตุลาของพระองค์ ได้รับการสถาปนาเป็น เคานต์

พงศาวลี